**Zirne Olimpiskās spēles noslēdz 12. vietā**

Otrdien Phjončhanā, Dienvidkorejā sadalīts otrais medaļu komplekts kamaniņu sporta programmā, šoreiz dāmu konkurencē. Labākā no latvietēm šajās Olimpiskajās spēlēs Ulla Zirne, četru braucienu summā finišējot 12. vietā.

Ulla Zirne pēc pirmās sacensību dienas ierindojās 8. vietā, aizvadot divus ļoti labus braucienus un tiekot galā ar visām sarežģītākajām trases virāžām. Trešajā braucienā U. Zirne pieļāva kļūdu trases vidusdaļā, kas atbalsojās visa brauciena garumā un sportisti atmeta uz 13. vietu summā. Ceturto un noslēdzošo braucienu U. Zirne aizvadīja veiksmīgi, kas ļāva par vienu pozīciju pakāpties.

Olimpiskajai čempionei vācietei Natālijai Geisenbergerei U. Zirne četru braucienu summā piekāppās par 1.870 sekundēm. Sudrabs vēl vienai Vācijas sportistei Dajanai Eitbergerei, savukārt bronza kanādietei Aleksai Gohai.

Elīzai Caucei neveiksmīgs bija pats pirmais brauciens, kur sportiste pieļāva lielu kļūdu un finišēja vien 25. vietā. Jau otrajā braucienā sportiste spēja reabilitēties, uzrādot desmito laiku braucienā un pakāpjoties par četrām vietām arī summā. Arī trešajā braucienā E. Cauce lieliski tika galā ar sarežģītākajām virāžām, summā pakājoties uz 16. vietu, ko izdevās nosargāt arī pēc ceturtā brauciena.

Kendija Aparjode arī pieļāva lielu kļūdu pirmajā braucienā, kas rezultējās kritienā un finišu sportiste sasniedza 27. vietā. Otrajā un trešajā braucienā sportiste daudz labāk tika galā ar sarežģīto Phjončhanas trasi un spēja pakāpties uz 22. vietu (ceturtajā braucienā startēja tikai labākās divdesmit).

Sacensības kamaniņu sportā turpināsies trešdien, kad divu braucienu summā tiks noskaidroti olimpiskie čempioni divvietīgo ekipāžu konkurencē. Uz starta arī Soču olimpiādes bronzas medaļnieki Andris un Juris Šici, kā arī Oskars Gudramovičs un Pēteris Kalniņš.

Visu Olimpisko spēļu laiku 24 stundas diennaktī plašāko spēļu translāciju piecos Eurosport kanālos HD kvalitātē iespējams vērot Lattelecom Interaktīvajā TV un lietotnē Shortcut – vienīgajā vietnē Latvijā, kas ļaus spēles vērot mobilajās ierīcēs. Shortcut TV ļauj sekot līdzi spēļu norisei, lai kur arī atrastos – pārbraucienos, viesos, darbā vai jebkur citur Latvijas teritorijā.

Lattelecom Interaktīvajā TV olimpiādi iespējams redzēt piecos Eurosport HD kanālos: Eurosport 1 un Eurosport 2, kas ir iekļauti Oriģinālajā pakā, savukārt īpaši uz olimpiādes laiku veidotie Eurosport 3, Eurosport 4 un Eurosport 5 kanāli ir pieejami Sporta pakā. Shortcut TV pieejami visi pieci Eurosport kanāli – gan pastāvīgie, gan īpaši olimpiādei veidotie.

Kamaniņu sporta programma Olimpiskajās spēlēs (iekavās pēc Latvijas laika):

14. februāris 20:20 - 22:25 divvietīgo ekipāžu 1. un 2. brauciens (13:20 - 15:25)  
15. februāris 21:30 - 22:45 komandu stafete (14:30 - 15:45)